b'\n_START_ARTICLE_\nOsvaldas Pikauskas\n_START_PARAGRAPH_\nOsvaldas Pikauskas (rus. \xd0\x9e\xd1\x81\xd0\xb2\xd0\xb0\xd0\xbb\xd1\x8c\xd0\xb4\xd0\xb0\xd1\x81 \xd0\x9c\xd0\xb8\xd0\xba\xd0\xbe\xd0\xbb\xd0\xbe\xd0\xb2\xd0\xb8\xd1\x87 \xd0\x9f\xd0\xb8\xd0\xba\xd0\xb0\xd1\x83\xd1\x81\xd0\xba\xd0\xb0\xd1\x81; 1945 m. liepos 5 d. \xe2\x80\x93 1995 m.) \xe2\x80\x93 lietuvis generolas pulkininkas, buv\xc4\x99s TSRS, v\xc4\x97liau \xe2\x80\x93 Rusijos Federacijos Oro desantin\xc4\x97s kariuomen\xc4\x97s vado pavaduotojas.\n_START_SECTION_\nBiografija\n_START_PARAGRAPH_\nGim\xc4\x97 1945 m. liepos 5 d. Duburi\xc5\xb3 kaime (Zaras\xc5\xb3 raj.)._NEWLINE_1964 m. paimtas \xc4\xaf Tarybin\xc4\x99 Armij\xc4\x85, kur tarnavo 105-osios gvardijos oro desanto divizijos 111-ojo gvardijos para\xc5\xa1iutiniame desantiniame pulke eiliniu. Po met\xc5\xb3 tarnybos \xc4\xafstojo \xc4\xaf Riazan\xc4\x97s auk\xc5\xa1t\xc4\x85j\xc4\x85 oro desantin\xc4\x97s kariuomen\xc4\x97s vad\xc5\xb3 karo mokykl\xc4\x85, kuri\xc4\x85 su aukso medaliu ir leitenanto laipsniu baig\xc4\x97 1969 m. Paskirtas \xc4\xaf 7-\xc4\x85j\xc4\x85 gv. oro desantin\xc4\x99 divizij\xc4\x85. U\xc5\xbe ger\xc4\x85 tarnyb\xc4\x85 anks\xc4\x8diau laiko gavo vyresniojo leitenanto laipsn\xc4\xaf ir tapo kuopos vado pavaduotoju. Po met\xc5\xb3 vyresnysis leitenantas O. Pikauskas jau vadovavo para\xc5\xa1iutinei desantinei kuopai, dar po met\xc5\xb3 \xe2\x80\x93 pulko \xc5\xbevalgybos kuopai._NEWLINE_1972 m. paskirtas para\xc5\xa1iutinio desantinio bataliono vado pavaduotoju, jam suteiktas kapitono laipsnis. Netrukus O. Pikauskas pasi\xc5\xb3stas mokytis \xc4\xaf M. Frunz\xc4\x97s karo akademij\xc4\x85. Baig\xc4\x99s akademij\xc4\x85 majoras O. Pikauskas gr\xc4\xaf\xc5\xbeta \xc4\xaf 7-\xc4\x85j\xc4\x85 gv. oro desantin\xc4\x99 divizij\xc4\x85, kur tampa para\xc5\xa1iutinio desantinio pulko vado pavaduotoju. Netrukus paskirtas 108-ojo gvardijos desantinio pulko vadu. O. Pikausko vadovaujamas pulkas tapo geriausiu Oro desantin\xc4\x97s kariuomen\xc4\x97s pulku._NEWLINE_1982\xe2\x80\x931985 m. buvo 98-osios gvardijos oro desantin\xc4\x97s divizijos vadu, jam suteiktas generolo majoro laipsnis. Tuo metu O. Pikauskui buvo 38 metai. 38-ajai divizijai tapus geriausia oro desantin\xc4\x97s kariuomen\xc4\x97s divizija O. Pikauskas paskirtas Oro desantin\xc4\x97s kariuomen\xc4\x97s vado pavaduotoju kovinei pareng\xc4\x8diai._NEWLINE_1995 m. generolas pulkininkas O. Pikauskas mir\xc4\x97.'